Minuti tal-laqgħa straordinarja numru mija u tmienja (108) tal-Kunsill Lokali tal-Imqabba (KLM) li nżammet nhar it-Tnejn 4 ta' Frar 2018 fil-Bini Amministrattiv tal-Kunsill fi 29 Triq il-Parroċċa, l-Imqabba fil-5.30pm. PREŻENTI: Dr Charlene Muscat Sindku Grace Marie Zerafa Viċi Sindku Anita Farrugia Kunsillier ASSENTI B'APOLOĠIJA: Paul Spiteri Kunsillier 108.01 Is-Sindku ppresediet il-laqgħa u qalet it-talba. 108.02 Hija qrat l-ittra ta' apoloġija ta' Paul Spiteri minn fuq is-smart phone tagħha u din kienet sekondata minn Grace Marie Mallia u aċċettata unanimament. 108.03 Is-Sindku qalet illi sejħet din il-laqgħa straordinarja wara li l-ġimgħa li għaddiet kien hemm ittra ta' riżenja ta' Kylie Fenech, warajha kien hemm komunikat fejn din kienet irtirata u imbagħad wara li kienet ħarġet din l-agenda, reġgħet intefgħet l-ittra tar-riżenja ta' Kylie Fenech, kemm minn skrivana, kif ukoll minn librara. 108.04 Kien deċiż illi jinbeda l-proċess biex il-Kunsill Lokal tal-Imqabba jingaġġa lil xi ħaddieħor preferibbilment skrivan/a fi Skala 14 u mhux fi Skala 15, kif ukoll il-proċess biex ikun ingaġġat librar/a fil-librerija tal-Imqabba. 108.05 Kien deċiż ukoll illi l-Kunsill Lokali tal-Imqabba jitlob ukoll klarifika f'hiex wasal il-każ tal-proċess tal-ħatra ta' Segretarju Eżekuttiv wara li dan kien imwaqqaf mid-Dipartiment u l-Public Service Commission diversi xhur ilu. 108.06 Il-laqgħa ntemmet fis-6.15pm u l-KLM se jiltaqa' kif miftiehem nhar il-11 ta' Frar 2019. Magħmula minn Anthony Bonello u approvati llum 11.2.19 minn Dr Charlene Muscat